**JAUTĀJUMI UN ATBILDES**

**uz iepirkumā**

**“Mobila bīstamo atkritumu savākšana”**

**identifikācijas Nr. RD DMV 2022/50 pretendenta uzdotajām jautājumiem**

1. **Jautājums:** Iepirkuma “Mobila bīstamo atkritumu savākšana” (turpmāk – Nolikums) 4.1.7. apakšpunktā ir prasīts pievienot Atkritumu pārvadājumu uzskaites valsts informācijas sistēmas (APUS) reģistrācijas numurs. Kā skaidroja Latvijas valsts vides, ģeoloģijas un meteoroloģijas centrā, APUS sistēmas lietotājam nekāds reģistrācijas numurus netiek piešķirts (tālr. 67032034). Nolikuma 4.1.7. punkts esošajā redakcijā nav izpildāms. Par Pretendenta APUS reģistrēšanās statusu Pasūtītājs var pārliecināties patstāvīgi.

**Atbilde:** Saskaņā ar Ministru kabineta 18.02.2022. noteikumu Nr. 113 “Atkritumu un to pārvadājumu uzskaites kārtība” 16. punktu Atkritumu pārvadājumu uzskaites valsts informācijas sistēmas turētājs valsts sabiedrība ar ierobežotu atbildību "Latvijas Vides, ģeoloģijas un meteoroloģijas centrs", pamatojoties uz sistēmas lietotāja rakstisku iesniegumu un līgumu ar sistēmas turētāju, reģistrē šo noteikumu 12. punktā minēto sistēmas lietotāju un piešķir tam lietotājvārdu un paroli.

Lai izpildītu Nolikuma 4.1.7. apakšpunkta prasības, pretendents var iesniegt norādi, ka ir reģistrēts, kā Atkritumu pārvadājumu uzskaites valsts informācijas sistēmas lietotājs, norādot, ka šo informāciju var pārbaudīt <https://videscentrs.lvgmc.lv/lapas/atkritumu-parvadajumu-uzskaites-sistemas>.

**2.** **Jautājums:** Nolikuma 4.1.9.1. apakšpunktā minēta prasība pievienot vismaz 2 (divas) pozitīva rakstura atsauksmes vai rekomendācijas, kas pretendenta ieskatā ir iepirkumam atbilstoša prasība. Tomēr prasība papildus pievienot arī, piem., rēķinus, pretendenta ieskatā jau ir komercinformācijas izpaušana. Pretendentam nav saprotama šī papildus prasība, ja tiek iesniegtas atsauksmes/ rekomendācijas, kas jau apliecina kvalitatīvi veiktu darbu.

**Atbilde:** Ja pretendenta noslēgtie līgumi ar klientiem liedz konfidenciālas informācijas izpaušanu, tad pretendents, lai izpildītu Nolikuma 4.1.9.1. apakšpunktā norādīto prasību, ir tiesīgs iesniegt prasītos dokumentus, kuros ir veiktas darbības, kas nodrošina to, ka pretendenta sadarbības partneris nav identificējams.

1. **Jautājums:** Nolikuma 4.1.6. apakšpunktā ir minēta prasība papildus Atkritumu apsaimniekošanas atļaujai (savākšana, šķirošana, uzglabāšana un pārvadāšana) iesniegt arī atļauju atkritumu pārstrādei, reģenerācijai vai apglabāšanai. Tai pat laikā nolikuma 2.1. punktā ir skaidri definēts iepirkuma priekšmets: *Mobila bīstamo* ***atkritumu savākšana*** *Rīgas valstspilsētas pašvaldības administratīvajā teritorijā*. Pretendentam pēc atkritumu uzkrāšanas savā teritorijā ir brīva izvēlē rīkoties ar šiem atkritumiem pēc saviem ieskatiem, t.sk. importēt tos uz ārzemēm, tāpēc uzskatām, ka šī prasība nepamatoti ierobežo konkurenci.

**Atbilde:** Nolikuma 4.1.6. apakšpunkta prasība, ka **pretendents iesniedz Valsts vides dienesta izsniegtu A vai B kategorijas piesārņojošās darbības atļaujas kopiju**, kura atļauj pārstrādāt, droši noglabāt vai reģenerēt sadzīves bīstamos atkritumus ar vismaz šādiem atkritumu klasifikācijas klases kodiem – 130205, 160107, 060404, 200121, 080111, 180109, 160506, 200133, 160213, 150110 [..], ir pamatota, jo pasūtītājam ir jābūt pārliecinātam, ka bīstamie sadzīves atkritumi, ne tikai tiks savākti Rīgas valstspilsētas pašvaldības administratīvajā teritorijā, bet arī atbilstoši normatīvajiem aktiem tiks pārstrādāti, droši noglabāti vai reģenerēti.

1. **Jautājums:** Pretendentam nav izprotama arī Nolikuma 4.1.6. apakšpunkta prasība pievienot sadarbības komersantu Valsts vides dienesta izsniegto atļauju kopijas, ja tās ir publiski pieejamas vietnē <https://registri.vvd.gov.lv/izsniegtas-atlaujas-un-licences/atlauju-un-licencu-mekletajs/> Pretendenta ieskatā viss nolikuma punkts 4.1.6. ir svītrojams.

**Atbilde:** Lai izpildītu Nolikuma 4.1.6. apakšpunkta prasības, pretendents var iesniegt norādi par atļaujas datumu un numuru, un norādi, ka Valsts vides dienesta izsniegtās atļaujas ir publiski pieejamas Valsts vides dienesta tīmekļa vietnē <https://registri.vvd.gov.lv>.